《春意》
明代·李畅

郊原春欲动，骀荡遍岩阿。紫燕双飞入，黄莺百啭过。

柳风吹几席，杏雨濯江河。寄傲南窗下，陶情一啸歌。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。